kardosdrur/scandi-wiki huggingface dataset:
Made in Sweden

Made in Sweden var en svensk jazz-rock gruppe, dannet i 1968, af Georg Wadenius på guitar, piano og orgel, Bosse Häggström på bas, piano och orgel, og Tommy Borgudd på trommer.

De udgav deres første LP Made In Sweden With Love i 1968; den blev en stor succes og blev tildelt en Grammy. Gruppen spillede ofte i Stockholm i klubben Gyllene Cirkeln og i 1970 blev Live! At the Golden Circle, som var indspillet der, udgivet. Wadenius skrev det meste af musikken til gruppens plader, men den indstillede også cover-versioner af kendte numre, f.eks Beatles A day in the life i instrumental version.

Mens Wadenius var i USA, lå bandet stille, men da han vendte tilbage i 1976, gendannedes bandet i en ny konstellation med bl.a. Tommy Körberg (vokal). Det resulterede i albummet Where do we begin på hvilket, udover Wadenius og Körberg, keyboard-spilleren Wlodek Gulgowski, bassisten Pekka Pohjola og trommeslageren Vesa Aaltonen medvirker.

Medlemmer 
 Georg "Jojje" Wadenius - Guitar, piano og orgel
 Bosse Häggström - Bas, piano og orgel
 Tommy Borgudd - Trommer
 Tommy Körberg - Sang

Diskografi

LP 
 1968 - Made In Sweden With Love
 1969 - Snakes In A Hole Skivan 
 1970 - Live! At the Golden Circle
 1970 - Made In England
 1970 - Regnbågslandet 
 1971 - Best Of 
 1976 - Where Do We Begin

Singler og EP 
 1969 - I Don’t Care / Sunset 
 1969 - I Don't Care / Lay Lady lay
 1976 - Pop-Poem / Manhattan Vibes

Rockgrupper fra Sverige
Etableret i 1968
Jazz
Barbados ved sommer-OL 2012

Barbados deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
Barbados ved sommer-OL
Punktafgift

Punktafgift er en afgift, der lægges på produkter, hvor staten ønsker at påvirke eller regulere forbruget af. Det ses ofte på produkter som øl og vin.
Afgiften betegnes ofte som en miljøafgift, da den i stigende grad bruges til at påvirke forbruget af råvarer eller materialer, der medfører en negativ påvirkning af miljøet.

Afgiften kan fratrækkes produktet, hvis det sælges i et toldfrit område som eksempelvis lufthavne eller store handels-steder.

Punkafgifter i Danmark 
I Danmark er der punktafgift på følgende produkter:
 Affald og råstoffer
 Antibiotika og vækstfremmere
 Batterier
 Bekæmpelsesmidler
 Bæreposer
 CFC og halogener
 Chokolade og sukkervarer
 Cigaretter, cigarer og cigarillos
 Cigaretpapir, skrå og snus
 Emballage
 Engangsservice
 Foderfosfat
 Glødepærer og sikringer
 HFC, PFC, SF6 samt andre drivhusgasser
 Kaffe og te
 Kaburatorvæske
 Konsum-is
 Kvælstof i gødning
 Mandler og nødder
 Mineralvand og sodavand
 Opløsningsmidler, klorede
 PVC og ftalater
 PVC-folie
 Sand, sten, grus mv. (råstofafgift)
 Øl, vin, spiritus og frugtvin

Hvis en virksomhed importerer et produkt, der står på den overstående liste, skal de være opmærksomme på, at de selv har ansvar for, at indbetale punktafgiften til SKAT. Dette kræver som udgangspunkt, at virksomheden er oprettet på de pågældende afgifter.

Hvis varerne skal eksporteres ud af landet, kan man i de fleste tilfælde få godtgørelse for punktafgiften i forbindelse med eksporten.

Afgifter
Ono-ha Ittō-ryū

Ono-ha Ittō-ryū (小野派一刀流) er den ældste japanske itto-ryu stilart, stiftet i ca. 1630. Skolen underviser i Kenjutsu og Iaijutsu.

Historie 
Ono-ha Ittō-ryū blev grundlagt af Ono Jiroemon Tadaaki (1565-1628); hvis oprindelige navn var Mikogami Tenzen. Ono tjente den anden samt den tredje shogun som fægteinstruktør.

Undervisningen ved Ono-ha Ittō-ryū har siden stiftelsen beskæftiget sig med Iaijutsu og Kenjutsu, hvor det omfattende pensum indeholder over 100 forskellige kata-former.

I dag trænes Ono-ha Ittō-ryū stadigvæk i Japan samt er blevet udbredt til den øvrige del af verden, herunder Danmark.

Referencer 

Japansk kampsport
Kendo
Omfartsvejen (Sønderborg)

Omfartsvejen er en omfartsvej ved Sønderborg. Den åbnede i forbindelse med Alssundbroen i 1981, vejen er en 2 sporet motortrafikvej og var oprindeligt ca. 9,5 km lang, men siden åbningen af Sønderborgmotorvejen i 2012 er den delt i to dele á 1,6 km ved Dybbøl og 5 km nord om Sønderborg.

Vejen tager sin begyndelse vest for Sønderborg i en rundkørsel, hvor den krydser Flensborg Landevej/Amtsvejen og går i en bue i nordøstlig retning. På den strækning er den nummereret som sekundærrute 401. I nærheden af Dybbøl Kirke mødes den med Hørtoftvej der fører trafikken ned på Sønderborgmotorvejen ved en stor fordelerring. 

Efter Alssundbroen og en frakørsel til Sønderborg centrum fortsætter vejen i østlig retning til den mødes med en dobbeltsporet rundkørsel ved Grundtvigs Allé. Herefter fortsættes det sidste stykke frem til den dobbeltsporede rundkørsel ved mødet med Augustenborg Landevej. På denne del af strækningen er vejen nummereret som primærrute 8.

Vejen er en såkaldt facadeløs vej, dvs. at nærliggende bebyggelse har udkørsel til andre veje end omfartsvejen.

Gader i Sønderborg
Motortrafikveje i Danmark
Etableret i 1981
Ringgade

Ringgade er navnet på flere gader i Danmark:
 Ringgaden - Ring 1 i Aarhus
 Ringgade (Gråsten) - en gade i Gråsten
 Ringgade (Padborg) - en gade i Padborg
 Ringgade (Struer) - en gade i Struer
 Ringgade (Sønderborg) - en gade i Sønderborg
Ringgade (Sønderborg)

Ringgade er en gade i Sønderborg. Gaden er 3,1 km lang og omkranser det centrale Sønderborg.

Gaden tager sin begyndelse i syd ved lystbådehavnen. Herfra går den i nordlig retning forbi campingpladsen og krydser Søndre Landevej lige inden Christianskirken. Gaden fortsætter over krydset med Alsgade og går herefter i nordvestlig retning frem til krydset med Arnkilgade foran Sønderborg Sygehus.

Gaden har været projekteret allerede i 1930'erne og er omkranset af både boligblokke og villabebyggelse fra 1940'erne og 1950'erne.

Gader i Sønderborg
Ringvej (flertydig)

Ringvej benyttes til flere gader og veje i Danmark:
 Ringvejen – betegnelse for Ring 2 i Aarhus
 Ringvej (Glyngøre) – en gade i Glyngøre
 Ringvejen (Grenaa) – en gade i Grenaa
 Ringvejen (Hadsund) – en gade i Hadsund
 Ringvejen (Hammel) – en gade i Hammel
 Ringvejen (Hirtshals) – en gade i Hirtshals
 Ringvejen (Hjørring) – en gade i Hjørring
 Ringvejen (Holstebro) – en gade i Holstebro
 Ringvejen (Horsens) – en gade i Horsens
 Ringvejen (Køge) – en gade i Køge
 Ringvejen (Nakskov) – en gade i Nakskov
 Ringvej (Nyborg) – en gade i Nyborg
 Ringvejen (Nykøbing Mors) – en gade i Nykøbing Mors
 Ringvejen (Ribe) – en gade i Ribe
 Ringvejen (Regstrup) – en ringvej ved Regstrup
 Ringvejen (Rudkøbing) – en gade i Rudkøbing
 Ringvej (Rødekro) – en gade i Rødekro
 Ringvejen (Skjern) – en gade i Skjern
 Ringvej (Thisted) – en gade i Thisted
 Ringvejen (Vejle) – en gade i Bredballe, Vejle

Geografiske betegnelser 
Ringvej benyttes også flere steder i forbindelse med at henvise til det geografiske område for en by. Eksempelvis Vestre Ringvej, Søndre Ringvej, Ring Nord. Det kan også bruges til at betegne i hvilken rækkefølge ud fra byens centrum ringvejen befinder sig, eksempelvis Indre Ringvej og Ydre Ringvej.

Se også 
 Ringgade
Vesterholmvej

Vesterholmvej er en omfartsvej i Herning. Vejen er 4,6 km lang og skaber forbindelse mellem det østlige Herning samt bydelen Tjørring henover det nordlige Herning.

Vejen begynder ved Viborgvej og går herefter i en lige linje i nordvestlig retning næsten 2 km. Her møder den Gullestrupvej ved en rundkørsel. Vejen fortsætter herefter i en blød bue frem til krydset ved Holstebrovej. Vejen er forlænget som Hilmar Sølunds Vej frem til frakørsel 2 Herning NV Messemotorvejen sekundærrute 502 og går forbi det kommende Gødstrup Sygehus.

I mange år var det kun de første 2 km der eksisterede gennem industriområdet Herning Nord. Siden midten af 1990'erne har der været forbindelse hele vejen til Tjørring og vejen var i en periode nummereret som primærrute 12 frem til åbningen af Midtjyske Motorvej i 2006.

På strækningen passeres både herreundertøjsproducenten JBS samt Kvik Hockey Arena, Sportscenter Herning og Fuglsang Sø.

Gader i Herning
Omfartsveje i Danmark
Namibia ved sommer-OL 2012

Namibia deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Tanzania ved sommer-OL 2012

Tanzania deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
Tanzania ved sommer-OL
Togo ved sommer-OL 2012

Togo deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Hongkong ved sommer-OL 2012

Hongkong deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne

Lande ved sommer-OL 2012
2012
Livredning

Begrebet livredning bruges om at redde menneskeliv ved drukneulykker og varetages af en livredder. I Danmark skelner man mellem bassinlivreddere (i svømmehaller og lignende) og kystlivredning.

At være livredder kræver god fysisk form og løbende træning. Livredning er derfor også en sportsgren, som i Danmark varetages af Dansk Svømmeunion. Danmark har haft flere internationale mestre i livredning, bl.a. Jacob Carstensen.

Livredning som sport og som færdighed er i stor vækst både i eksisterende svømmeklubber, men også nye forninger - Livredderklubber, dukker i disse år op. Livredderklubberne har typisk tilbud for både børn og voksne.

Ekstern henvisning
Livredning - Dansk Svømmeunion

Livredderklubber i Danmark 

 Københavns LivredderKlub
Livredderklub Midtjylland
Lolland Falster Livredderklub
Cold Hawaii KystlivredderKlub
Stortingsvalget 2013

Stortingsvalget 2013 fandt sted i Norge den 9. september 2013, selv om nogle kommuner derudover også afholdt afstemning dagen før. Ifølge de foreløbige resultater fik koalitionen, der udfordrede den siddende regering, 96 pladser i Stortinget, mens den rød-grønne regeringskoalition opnåede 72 pladser, og det grønne parti fik en. Arbeiderpartiet blev det største parti med 30,8% af stemmerne, det næststørste parti blev Høyre - de konservative - (26,8%), med en betydelig stigning (9,6%).  Erna Solberg (Høyre) overtog statsministerposten efter Jens Stoltenberg den 16. oktober 2013, som leder af en mindretalsregering, bestående af Høyre og Fremskrittspartiet.

Valget i Norge afholdes en mandag i september, som regel den anden eller tredje mandag, bestemt af regeringen. Dette valg blev afholdt den anden mandag. Hver kommune kan åbne nogle eller alle afstemningssteder dagen før den landsdækkende valgdag.

Mandatfordeling efter Stortingsvalget 2013

Mandater 
Mandaterne er geografisk fordelt efter fylker (amter) således:

Valgresultat i mandater 
Mandater fra de enkelte fylker (valgkredse) og partier ved Stortingsvalget 2013:

Se også 
Stortingsvalget 2009

Kilder 

 Norsk Wikipedia: Stortingsvalget 2013

2013
Politiske valg i 2013
Cowbell Music

Cowbell er en musikvirksomhed, der udgiver musik, booker koncerter og foredrag samt afholder de to årlige festivaler Summer Jazz og Winter Jazz. Virksomheden er ejet af den danske saxofonist og komponist Benjamin Koppel. 

Cowbell har fungeret som uafhængigt pladeselskab siden år 2000 og har udgivet mere end 60 album, bl.a. med Alberte Winding, Alex Riel, Anders Koppel, Michala Petri, Marie Carmen Koppel, Benjamin Koppel og en lang række af verdens mest anerkendte jazzmusikere, herunder pianisterne Kenny Werner og Eythor Gunnarsson (Mezzoforte) samt Paul Bley, Daniel Humair, Charlie Mariano, Phil Woods, Bobby Watson, Scott Colley, Johnathan Blake. m.fl. Virksomheden varetager både udgivelse og koncertbooking for selskabets tilknyttede kunstnere.

Kilder 

Pladeselskaber fra Danmark
Etableret i 2000
Californisk kondor

Californisk kondor (Gymnogyps californianus), en rovfugl i familien vestgribbe, er Nordamerikas største landlevende fugl. Kondoren findes i den nordlige del af Arizona og den sydlige del af Utah (herunder området ved Grand Canyon og Zion National Park, kystnære bjerge i de centrale og sydlige dele af Californien, og den nordlige del af Baja California. Californisk Kondor er det eneste overlevende medlem af slægten Gymnogyps, men der findes fossiler af andre medlemmer af slægten.

Fjerdragten er sort med hvide pletter på undersiden af vingerne, og hovedet er stort set nøgent med en hudfarve varierende fra grå på ungfugle til gul og lys orange på ynglende voksne. Vingefanget på op til 3,0 m er det største på nogen nordamerikansk fugl, vægten på op til 12 kg er næsten lige så som for Trompetérsvanen, som er den største nordamerikanske fugl. Kondoren er ådselæder. Den er af verdens længstlevende fugle med en levetid på op til 60 år.

Antallet af kondorer er faldet dramatisk i det 20. århundrede på grund af krybskytteri, blyforgiftning og ødelæggelse af levesteder. Der blev lavet en statslig bevaringsplan i USA som førte til, at de da 22 resterende vilde kondorer blev indfanget i 1987. De overlevende fugle blev sat til at yngle i fangenskab i San Diego Zoo Safari Park og Los Angeles Zoo. Antallet af kondorer begyndte derfor at stige, og begyndende i 1991 er kondorer igen blevet sat fri. Californisk Kondor er en af verdens sjældneste fugle. I maj 2012 var der 405 kondorer, heraf 226 vildtlevende og 179 i fangenskab. Kondoren er en betydende fugl for mange indianske folk, og den spiller en vigtig rolle i adskillige indianske traditionelle myter.

Noter

Kilder 
 BirdLife International 2013. Gymnogyps californianus. IUCN Red List of Threatened Species. Version 2013.2

Californiens fugle
Vestgribbe
Daihatsu Terios

Daihatsu Terios er en kompakt SUV fra bilmærket Daihatsu. Bilen blev første gang præsenteret i 1997 og gælder som efterfølger for Daihatsu Rocky. I starten var modellen udstyret med motorer fra Daihatsu Charade på 1,3 og 1,5 liter og femtrins manuel gearkasse eller firetrins automatgear. I Japan blev første generation også solgt under navnet Toyota Cami, samt i en kortere udgave under navnet Daihatsu Terios Kid. Terios findes − i modsætning til sine forgængere − kun med fem døre. Et facelift, hvor Terios fik en kølergrill i krom, fandt sted i 2000.

Motorer 
 1,3 (J100G) (4 cylindre, 1296 cm³, 61 kW (83 hk))
 1,3 (J102G/J122G) (4 cylindre, 1297 cm³, 68 kW (92 hk))
 1,3 (J102G/J122G) (4 cylindre, turbo, 1297 cm³, 103 kW (140 hk))
 1,5 (4 cylindre, 1495 cm³, 77 kW (105 hk))

Terios II 
I 2006 introduceredes en efterfølger udviklet i samarbejde med Toyota. Terios II sælges også som Toyota Rush og Daihatsu Be-go. I starten af 2009 gennemgik anden generation af Terios et facelift, hvor fronten, specielt kølergrillen, og baglygterne blev modificeret.

Terios i hele verden

Premier Ri0 / Rio+ 
Første generation bygges af den indiske bilfabrikant Premier under navnet Premier RiO fortsat. Bilen er dog udstyret med en licenskopi af PSA's XU-dieselmotor fra Peugeot 309 og var ved introduktionen den første indiske SUV med dieselmotor. Den aktuelle model bygges under navnet Premier Rio+.

Perodua Kembara / Perodua Nautica 
Perodua fra Kuala Lumpur bygger Terios I under navnet Perodua Kembara, og Terios II som Perodua Nautica.

Billeder

Eksterne henvisninger 

Terios
SUV'er
Biler introduceret i 1997
Biler fra 1990'erne
Biler fra 2000'erne
Biler fra 2010'erne
Sophie Amalie Bardenfleth

Sophie Amalie Bardenfleth er navnet på flere personer:

 Sophie Amalie Bardenfleth (1704-1760), født Bonar – dansk adelsdame
 Sophie Amalie Bardenfleth (dekanesse), født Schmettau (1810-1893) – dansk adelsdame og dekanesse
Johan Frederik Bardenfleth (1674-1736)

Johan Frederik Bardenfleth (født 2. december 1674, død 14. april 1736 på Gut Nutzhorn ved Delmenhorst) var en dansk officer.

Han hørte til den bekendte gamle bremiske adelsslægt og var en søn af Ado Bardenfleth til Rechteburg og Anne Margrethe Schaden. Han blev sekondløjtnant 1699 og deltog som rytterofficer i alle de kampe, som de danske hjælpetropper bestod i Flandern til 1714, da han ved fredens slutning vendte hjem som oberst og chef for Livregiment Ryttere, i spidsen for hvilket han deltog i felttoget i Pommern 1715. Så hurtig havde han avanceret, at han allerede 1706 var blevet major i Holstenske Rytterregiment og 1709 oberstløjtnant i Livregimentet, hvis chef han var lige til 1723, da han blev chef for Livgarden til Hest. 1720 var han blevet generalmajor, og 28. november 1733 blev han generalløjtnant i rytteriet, men vedblev at være oberstløjtnant i Hestgarden – hvis oberst kronprinsen var –, til han tog sin afsked 15. juli 1735, samtidig med at der tilfaldt ham en større arv efter en ugift broder i Bremen. Han døde året efter, 14. april 1736, på sit gods Nutzhorn ved Delmenhorst.

Han blev gift 1. gang 19. november 1724 med Georgette Henriette Dorthe rigsfriherreinde von Goertz (1708 - 30. juni 1787), en datter af den holstenske minister Georg Henrik von Goertz og Christiana Magdalena von Reventlow. Efter at være blevet separeret fra hende blev han anden gang gift 31. oktober 1731 med hoffrøken hos dronning Sophie Magdalene, Sophie Amalie Bonar (25. juli 1704 - 28. juni 1760), en datter af general Jacob Peter Bonar. Hun blev dame de l'union parfaite 1732.

Kilder 
 P.F. Rist: 

Johan Frederik 1
Generalløjtnanter fra Danmark
Kavaleriofficerer fra Danmark
Danskere i 1600-tallet
Danskere i 1700-tallet
Personer i Den Store Nordiske Krig fra Danmark-Norge
Godsejere fra Tyskland
Morten Nissen Nielsen

Morten Nissen Nielsen (født 1974 i Tønder) er en dansk iværksætter indenfor medie og energibranchen.

Morten Nissen Nielsen er student fra Risskov Amtsgymnasium, hvor han ved siden af skolearbejdet, sammen med en barndomsven, startede avisen Risskov Lokalen. Denne udviklede sig til Ejendomsavisen, der blev lanceret 1993.
JP/Politikens Hus købte i 2004 EjendomsAvisen/BilAvisen af Morten Nissen Nielsen for et ukendt millionbeløb.

Parallelt med EjendomsAvisen/BilAvisen A/S startede Morten Nissen Nielsen virksomheden Kreativt Netværk, der var blandt de første danske virksomheder i den grafiske branche, der outsourcede arbejde over internettet. Aktiviteten i denne virksomhed blev ligeledes solgt i 2004. 

Senere blev Morten Nissen Nielsen globalt ansvarlig for alt salg i den London-baserede aviskoncern, Metro International, der blandt andet lancerede MetroXpress. Hos Metro International var Morten Nissen Nielsen med til at lancere og drive aviser i USA, Europa og Asien.

Som administrerende direktør, var Morten Nissen Nielsen med til at lancere Nyhedsavisen der var islandsk ejet; Avisen blev Danmarks mest læste avis, men gik konkurs i 2008, da de islandske ejere blev ramt af den finansielle krise .

I 2013 er han direktør for og stifter af energiselskabet Vindstød, der som det første energiselskab i Danmark er 100% baseret på salg af elektricitet fra danske vindmøller . Selskabet fik meget hurtigt en god start og har fået sund økonomi .

Morten Nissen Nielsen er søn af datalog Søren Nissen Nielsen og Hanne Nielsen. Publicistgenet er videreført fra forfatter og oldefader Claus Eskildsen og lysten til at udfordre går i lige linje fra bedstefader Knud Schmidt Nielsen, skoleinspektør og aktiv i modstandsbevægelsen.

Eksterne henvisninger 
 Morten Nissen Nielsen  omtalt i Børsen
 Morten Nissen Nielsen omtalt i Jyllands-Posten
 Portræt i Børsen i forbindelse med Morten Nissen Nielsens tiltrædelse  som adm. direktør for Nyhedsavisen
 Morten Nissen Nielsen grundlægger af Ejendomsavisen 
 Interview med Morten Nissen Nielsen  om rollen som udfordrer.
 Portræt i Information i forbindelse med Morten Nissen Nielsen virke som adm. direktør for Nyhedsavisen
 Profil online

Kilder 

Personer fra Tønder
Erhvervsfolk fra Danmark
Sophie Amalie Bardenfleth (1704-1760)

Sophie Amalie Bonar, gift Bardenfleth (25. juli 1704 – 28. juni 1760) var en dansk adelsdame.

Hun var en datter af general Jacob Peter Bonar og var hoffrøken hos dronning Sophie Magdalene. Hun blev gift 31. oktober 1731 med generalløjtnant Johan Frederik Bardenfleth. Hun blev dame de l'union parfaite 1732.

Kilder 
 Ægtemandens biografi i Dansk Biografisk Leksikon.

Sophie Amalie 1
Modtagere af l'union parfaite
Danskere i 1700-tallet
Kvesjøen

Kvesjøen er en sø der ligger 320 meter over havet i Lierne kommune i Trøndelag fylke i Norge. Søen har tilløb fra Kvelielva i vest og mange bække. Søen afvandes mod øst via Kveelva til Murusjøen og Sverige.

Der lever fire forskellige fiskearter i søen: canadarødding (Salvelinus namaycus), knude, ørred og gedde. Den største lake som er fanget på sportsfiskeredskab i Norge, blev taget her den 17. april 1976 og vejede 7,00 kg.

Lierne
Søer i Trøndelag
Mega (datalagringstjeneste)

MEGA er en krypteret cloud storage. MEGA er skabt af manden bag det tidligere Megaupload Kim Dotcom. MEGA blev lanceret den 19. januar 2013, på etårsdadagen for beslaglæggelsen af Megaupload.. Kim Dotcom kunne ikke få lov til at oprette domænnavnet me.ga, i Gabon, hvorfor han i stedet registrerede sitet i hans nye hjemland New Zealand under navnet mega.co.nz.

MEGA har en cross-platform klient (Android, iOS, Linux, og Windows), som giver brugerne mulighed for at synkronisere enhver fil i en MEGA mappe på computeren, der derefter synkroniseres til nettet og brugerens andre computere med MEGA klienten installeret.

Filer i MEGA mappen kan deles med andre eller tilgås fra nettet.

MEGA tilbyder en gratis konto med 50 GB lagerplads. Det er muligt at opgradere til 500 GB, 2 TB eller 4 TB ved at betale et månedligt eller årligt gebyr.

References 

Datalagringstjenester
Virksomheder fra New Zealand
Indlån

Indlån eller indskud er penge til brug for hverdagsforretninger, som individer eller organisationer har placeret i et pengeinstitut eller på pengemarkedet. Pengene placeres typisk på en indlånskonto.

De forskellige typer af indlån er:
 Kalde indlån, hvor indlåneren har retten til at bruge eller hæve pengene på et hvert tidspunkt, sommetider er der korttidsbinding på aftalerne.
 Fast indlån har en fast bindingstid og fast rentesats og kaldes derfor også for terminsindlån eller terminsindskud.
 Dag-til-dag-indlån foretages typisk fra middagstid til middagstid med en særlig rentesats. Indlånene foretages for at stille sikkerhed eller som et led i en delbetaling.

Kilder 

Bankvirksomhed
Pengemarkedet
Johan Frederik Bardenfleth (1740-1811)

Johan Frederik Bardenfleth (født 7. oktober 1740, død 27. januar 1811) var en dansk officer og godsejer, far til Carl, Frederik og Johan Frederik Bardenfleth.

Han var søn af daværende major ved 2. Jyske Kavaleriregiment Johan Frederik Bardenfleth (1695-1771) og Anna Elisabeth født Lasson (født 1715). Han indtrådte med 11 års alderen som kadet i regimentet, hvor faderen stod, gjorde sig her bemærket ved flid og gode anlæg for den praktiske tjeneste, protegeredes og opnåede i en alder af kun 19 år, da faderen avancerede, at få kommandoen over dennes kompagni ryttere som ritmester; 1765 blev han sekondmajor ved regimentet, der da kaldtes Jyske Kyrasserregiment, men nogle år senere fik navn af Sjællandske Regiment Ryttere, og avancerede 1779 til oberstløjtnant, 1784 til oberst. 1789 blev han generalmajor og chef for Slesvigske Regiment Ryttere, hvilken post han beklædte indtil 1808, da han udnævntes til under Carl af Hessen at føre kommandoen i Nørrejylland. Bardenfleth blev Hvid Ridder 9. februar 1808. Han ejede Harritslevgård i Fyn.

Han var to gange gift: 6. september 1771 ægtede han Sophie Magdalene de Løvenørn (25. august 1741 - 2. september 1786) og året efter hendes død søsteren, Ingeborg Dorothea de Løvenørn (31. juli 1744 - 30. september 1814), døtre af konferensråd og amtmand Frederik de Løvenørn til Bregentved og Frederikke Sophie von Holsten. Bardenfleth døde 27. januar 1811.

Kilder 
 S.A. Sørensen: 

Johan Frederik 2
Generalmajorer fra Danmark
Kavaleriofficerer fra Danmark
Danskere i 1700-tallet
Danskere i 1800-tallet
Godsejere fra Danmark
Riddere af Dannebrog (1671-1808)